Moskva shahri va viloyatidagi noqulay ob-havo natijasida 22 kishi jabrlandi. Bu haqda tezkor xizmatlardagi manba xabar bermoqda, deb ma’lum qildi RIA «Novosti». «Shifoxonalarga 10 kishi yetkazildi, yana 12 insonga tibbiy yordam ko‘rsatilgan», - dedi u. Avvalroq Sheremetevo aeroportiga qo‘nmoqchi bo‘lgan uchta samolyotni yashin urgani va Moskvada juma kungi kuchli yomg‘ir yog‘ingarchilik bo‘yicha rekord o‘rnatgani xabar qilingandi.